OpenLLM-France/wikimedia huggingface dataset:
# Jaciment arqueològic de La Escuera

El jaciment arqueològic de La Escuera, l'època de la qual correspon a l'ibèric ple (finals del segle V a l'II a. C.), està situat al terme municipal de Sant Fulgenci (Baix Segura, País Valencià), en un vessant del barranc de Las Cueras.
El jaciment té una extensió aproximada de 2,5 Ha i només una mínima part ha sigut excavada. Se situa en un vessant a 7-14 m sobre el nivell del mar, just en la vora del que seria una gran albufera, enfront de Cabezo Lucero i Cabezo Soler en direcció sud.
La superfície del mateix ha sigut notablement modificada per treballs del terreny per al seu aprofitament agrícola i la construcció de sistemes d'irrigació, amb una cisterna en la part més alta. Totes aquestes accions han remogut el terreny i han fet aflorar abundant ceràmica que permet estimar la gran extensió del jaciment. En l'actualitat, és possible observar el que queda de l'excavació realitzada per L. Abad en els anys 80. En el veïnatge, l'edifici excavat per Solveig Nordström en els 60, que va ser interpretat com un temple ibèric, amb alguns murs i restes de fustos. Les prospeccions permeten apreciar que el nivell de les restes arquitectòniques se situa bastant profund.
Entre els materials obtinguts, destaca la ceràmica ibèrica amb decoració geomètrica, ceràmiques de cuina, gerres ibèriques amb decoració vegetal, fragments d'àmfora de tradició púnica i itàlica, i fragments de ceràmica de figures roges i de vernís negre, d'origen grec. Lorenzo Abad proposa que l'abandonament de La Escuera es produiria en les primeres dècades del segle II a. C., i que tindria a veure amb el desenvolupament de la segona Guerra Púnica.

## Referències

* ↑ Llobregat Conesa EA. Contestania Iberica. Instituto de Estudios Alicantinos, Alicante 1972.
* ↑ Sala Sellés F. La cultura ibérica de las comarcas meridionales de la Contestania entre los siglos VI y III a. de C. Instituto de Cultura Juan Gil-Albert, 1996.
* ↑ Abad L, Sala F. Poblamiento ibérico en el Bajo Segura. El Oral (II) y la Escuera. Real Academia de la Historia. Madrid. 2001
* ↑ Abad L. La Escuera En Arqueología en Alicante 1976-86, Instituto de Estudio Juan Gil Albert, 1986.
# Era Trona

Era Trona és una muntanya de 2.088 metres que es troba entre els municipis d'Arres i Bossòst a la Vall d'Aran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Benitochromis riomuniensis

Benitochromis riomuniensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a Àfrica: Río Muni (Guinea Equatorial).

## Referències

* 1 2 «Benitochromis riomuniensis» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vilafreser

Vilafreser és un poble del municipi de Vilademuls (Pla de l'Estany). Es troba al sector meridional del terme, a la vora d'una riera afluent a la de la Farga. L'església parroquial és dedicada a sant Sadurní. El poble és esmentat ja el 1017 i fou del monestir de Banyoles.
El mot Vilafreser és un nom compost de la paraula llatina villa, i de la germànica Friede (pau), llatinitzada més tard en la forma Fredarius. Se suposa que aquests paratges van ser colonitzats per un propietari d'origen germànic anomenat Friede, que va donar lloc al nom de Vila Fride, del qual es deriva l'actual de Vilafreser. Juntament amb Sant Esteve de Guialbes i Olives, no formava part de l'antiga baronia de Vilademuls, però ara tots tres pertanyen al mateix municipi.

## Referències

* ↑ «Vilafreser». Gran Enciclopèdia Catalana. Barcelona: Grup Enciclopèdia Catalana.
* ↑ Vilafreser - Web oficial de l'Ajuntament de Vilademuls
# Mission (varietat d'olivera)

La mission és una varietat d'olivera dels Estats Units introduïda a la Província de Las Californias del Virregnat de Nova Espanya (Califòrnia avui en dia), al segle xviii pels missioners franciscans. El temps que tarda a entrar en producció des de la plantació és com la mitjana de les altres varietats. Floreix a les darreries de maig, lleugerament més tard que la majoria de les varietats. No li calen pol·linitzadors d'altres varietats, ja que té el seu pol·len autocompatible. La productivitat és mitjana i alterna, ja que es veu afectada pel fenomen de la contranyada, i és de fàcil recol·lecció mecanitzada amb vibradors. L'època de maduració de l'oliva, que té un pes mitjà d'entre 2 i 4 grams, és tardana respecte a altres varietats, i serveix per menjar com per a fer oli. Ha disminuït molt el seu ús, ja que ha estat substituïda en gran part per la varietat Manzanilla també conreada a Califòrnia.

## Referències

* ↑ Nabhan, Gary Paul. Renewing America's Food Traditions: Saving and Savoring the Continent's Most Endangered Foods (en anglès). Chelsea Green Publishing, 2008, p. 32. ISBN 1603580743.
Viccionari
# Prisma hexagonal

En geometria, el prisma hexagonal és un prisma amb base hexagonal. Aquest poliedre té 8 cares, 18 arestes i 12 vèrtexs.
Com que té 8 cares, es tracta d'un octaedre, encara que generalment el terme octaedre s'utilitza per referir-se l'octaedre regular (huit cares triangulars).
Molts llapis tenen forma de prisma hexagonal recte abans de ser afilats.
Un prisma hexagonal és recte si les arestes laterals i les cares laterals són perpendiculars a les cares de la base, sent les cares laterals rectangulars. En cas contrari, el prisma és oblic. Sol dir-se regular al prisma hexagonal recte, malgrat que realment es tracta d'un poliedre semirregular.

## Àrea

L'àrea d'un prisma hexagonal recte és la suma de les àrees de les cares laterals (rectangulars) i de les àrees de les bases (hexagonals). Si l'altura del prisma és $h$ i el costat de la base és $L$, l'àrea del prisma és
    $A=3L\cdot (2h+L{\sqrt {3}})$

## Volum

El volum d'un prisma hexagonal recte és el producte de l'àrea de la seva base per l'altura del prisma. Si l'altura del prisma és $h$ i el costat de la base és $L$, el seu volum és
    $V=hL^{2}\cdot {\frac {3{\sqrt {3}}}{2}}$
Pel principi de Cavalieri, el volum del prisma hexagonal oblic coincideix amb el del prisma hexagonal recte.

## Vegeu també

* Hexàgon
* Poliedre
* Prisma pentagonal
* Prisma heptagonal

## Referències

* 1 2 3 Sapiña, R. «Calculadora de l'àrea i volum del prisma hexagonal» (en castellà). Problemas y ecuaciones. ISSN: 2659-9899 [Consulta: 2 juny 2020].
* ↑ Pugh, Anthony «Polyhedra: A Visual Approach» (en anglès). University of California Press, 1976, pàg. 21, 27, 62.
* ↑ Simpson, Audrey «Core Mathematics for Cambridge IGCSE» (en anglès). Cambridge University Press, 2011, pàg. 266–267.
* ↑ Wheater, Carolyn C. «Geometry» (en anglès). Career Press, 2007, pàg. 236–237.
# Los trobadors moderns

Los trobadors moderns (Barcelona: Llibreria Nacional y Estrangera de Salvador Manero, 1859), és una antologia o recull de poesies catalanes publicada per Salvador Manero, fruit de l'èxit de la publicació, l'any anterior, de Los trobadors nous. Aquest recull (de 24 autors i 70 poemes) és obra de Víctor Balaguer, que pretengué donar-li un caràcter més progressista que la del compilador de Los trobadors nous, Antoni de Bofarull. Inclou composicions, entre d'altres, de Manuel Angelon, Miquel Victorià Amer, Víctor Balaguer, Josep Bernat Baldoví, Francesc Pelagi Briz, Josep Anselm Clavé, Guillem Forteza i Eduard Vidal i Valenciano.

## Referències

* ↑ «Los trobadors moderns». Gran Enciclopèdia Catalana. Barcelona: Grup Enciclopèdia Catalana.
# Ittireddu

Ittireddu (en sard, Ittireddu) és un municipi italià, dins de la Província de Sàsser. L'any 2007 tenia 586 habitants. Es troba a la regió de Meilogu. Limita amb els municipis de Bonorva, Mores, Nughedu San Nicolò i Ozieri.

## Administració

Llista d'alcaldes :
| Període | Identitat | Partit |
| 2006- | Gavino Mariano Appeddu | Llista cívica |
# Els mixets

Els mixets (rus: Три кота; transcrit com a Tri kota) és una sèrie de televisió animada russa per a nens en edat preescolar i llar d'infants feta per STS Media i Metrafilms. S'ha doblat al català pel canal Super3.
La sèrie de televisió s'ha emès a 148 països al canal Nick Jr. des de finals de novembre de 2017. El canal de televisió francès infantil Gulli ha distribuït la primera i segona temporades (per a un total de 156 capítols). Gulli va començar a emetre el programa el 6 de gener de 2020.

## Referències

* ↑ «Kid-E-Cats inks more global sales». , 29-01-2018.
* ↑ «Nick Jr plays with Kid-E-Cats». .
* ↑ CCMA. «Els mixets». [Consulta: 7 maig 2023].
* ↑ «APC Kids secures broadcast deals for 'Kid-E-Cats'». , 28-01-2018 [Consulta: 4 febrer 2018]. Arxivat 5 de febrer 2018 a Wayback Machine.
* ↑ «Gulli Snags APC Kids' Kid-E-Cats». , 10-01-2020 [Consulta: 25 abril 2022].
# Benitochromis conjunctus

Benitochromis conjunctus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Àfrica: Camerun.

## Referències

* 1 2 «Benitochromis conjunctus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vito Mannone

Vito Mannone (Desio, Itàlia, 2 de març de 1988) és un futbolista italià. Juga de porter i el seu actual equip és el Hull City, cedit per l'Arsenal FC de la FA Premier League d'Anglaterra.

## Clubs

| Club | País | Any |
| Arsenal Fc | Anglaterra | 2006 |
| Barnsley FC | Anglaterra | 2006 |
| Arsenal FC | Anglaterra | 2007- |

## Referències

* ↑ «Player Profile: Vito Mannone». Premier League [Consulta: 31 gener 2012]. Arxivat 16 April 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-04-16. [Consulta: 30 octubre 2016].
# Mola

«Mola o La Mola» té aquests significats:
* Biografies: Emilio Mola Vidal, el General Mola, líder del cop d'estat a Espanya del 1936
* Biologia: Mola (gènere), gènere de peixos al qual pertany el peix lluna
* Etologia: Mola de peixos, conjunt dens i agrupat de peixos
* Mitologia: Mola o millet, ésser mitològic
* Tecnologia:
** Mola de molí, pedra rodona amb un forat al mig que forma part del mecanisme de moldre d'un molí
** Mola o esmoladora, màquina eina per polir materials
* Toponímia:
** Mola del Boix, diversos indrets.
** El Pilar de la Mola, poble de Formentera al mig de l'altiplà de la Mola, a l'est de l'illa
** Mola de la Vila (Forcall), paratge natural del municipi de Forcall (Els Ports)
** Bosc de la Mola, bosc del municipi de Sarroca de Bellera, dins de l'antic terme de Benés, Alta Ribagorça
** Castell de la Mola, castell de Novelda
** Túnel de la Mola, túnel que uneix Sóller amb el Port de Sóller a Mallorca
** Fortalesa de la Mola, al Port de Maó i construïda entre els anys 1848 i 1875 per ordre d'Isabel II
** Far de la Mola, far del poble del Pilar de la Mola de l'illa de Formentera construït l'any 1861
** Alcocero de Mola, municipi de la província de Burgos (Castella i Lleó, Espanya)
** Mola di Bari, ciutat de la Pulla
** Mola de Castell, molí de l'antic terme de Mont-ros, actualment pertanyent al municipi de la Torre de Cabdella
** La Mola d'Amunt, casal ribagorçà del municipi de Sarroca de Bellera (Pallars Jussà)
** La Mola del Sastre, mola hidràulica que aprofitava les aigües del riu del Cantó
** Muntanyes:
*** La Mola (Bonastre), entre els municipis de Bonastre, Creixell i la Pobla de Montornès
*** La Mola (Gallifa), al municipi de Gallifa (Vallès Occidental)
*** La Mola (Sant Llorenç del Munt), al massís de Sant Llorenç del Munt (Vallès Occidental)
*** Mola de Son Pacs, al municipi de Valldemossa (Mallorca)
*** Mola d'Avall, al municipi de Colldejou (Baix Camp)
*** Mola del Guirro, al municipi de Vandellòs i l'Hospitalet de l'Infant
*** Mola dels Quatre Termes o Mola d'Estat, tossal de les muntanyes de Prades (Conca de Barberà)
*** Mola d'Estat, entre municipis de Prades i de Vimbodí
*** Mola de l'Esclop, al municipi d'Andratx (Mallorca)
*** Mola d'Ares (1323 m), al municipi d'Ares del Maestrat (Alt Maestrat)
*** Mola de Planícia, al municipi de Banyalbufar (Mallorca)
*** Mola de Colldejou, a la Serralada Prelitoral al municipi de Colldejou
*** Mola del Guerxet, entre els municipis de Montblanc, Vimbodí i Poblet
*** Mola del Valencià, a Ulldecona a la comarca del Montsià
*** Mola Cima, al massís del Montsià (Montsià) al límit entre Alcanar i Ulldecona
*** Mola Extremera, muntanya de 1002 metres de Mas de Barberans (Montsià)
*** Mola de Godall, a la Serra de Godall, dins del municipi de Godall (Montsià)
*** Mola de les Bruixes, a la Serra de Godall, dins del municipi d'Ulldecona (Montsià)
*** Puig de la Mola al massís del Garraf
*** Roca de la Mola (Tremp), a Gurp de la Conca (Pallars)
*** Pic de la Mola (Baix Maestrat)
* Miscel·lània:
** Mola (art), forma d'art tèxtil
# Prismatoide

En geometria, un prismatoide és un políedre els vèrtexs del qual es troben en dos plans paral·lels. Els prismatoides inclouen les piràmides i els prismes.

## Exemples

Hi ha diverses famílies infinites de prismatoides. Aquí se'n enumeren les més habituals.
    Piràmide prisma Antiprisma Prisma estelat Cúpula Tronc de piràmide
* Una piràmide té una cara anomenada base i un vèrtex en un pla diferent connectat a la base a través de cares triangulars.
* Un prisma té dues cares congruents que pertanyen a dos plans paral·lels, i estan connectades per paral·lelograms laterals.
* Un antiprisma és similar al prisma: té dues cares congruents sobre dos plans paral·lels, però connectades per triangles.
* Un prisma estelat o un antiprisma estelat es defineix de forma anàloga: però les dues cares són polígons estelats.
* Una cúpula té dues cares no congruents, connectades per rectangles i triangles.
* Un tronc de piràmide té dues cares no congruents però semblants, connectades per trapezis.

## Volum

Hi ha una fórmula per al càlcul del volum que val per tots els prismatoides.
Els vèrtexs d'un prismatoide jauen sobre dos plans paral·lels $P_{1}$ i $P_{3}$. Sia $P_{2}$ el pla paral·lel que està a mig camí entre $P_{1}$ i $P_{3}$. Cada un dels $P_{1},P_{2},P_{3}$ interseca el prismatoide en un polígon, un segmento o un punto (el pla intermedi $P_{2}$ interseca el prismatoide necessàriament en un polígon). Siguin $A_{1},A_{2},A_{3}$ les àrees d'aquestes interseccions (zero si és un segment o un punt, positiva si és un polígon).
Sia $h$l'açada del prismatoide, és a dir la distància entre els dos plans $P_{1}$ i $P_{3}$.
El volum d'un prismatoide és igual a
    $V=h{\frac {A_{1}+4A_{2}+A_{3}}{6}}.$

## Simetria

Tret de rares excepcions, els prismatoides tenen generalment com a molt un eix de simetria (ortogonal als plans paral·lels), i el seu grup de simetria és cíclic ($C_{n}$) o dièdric ($D_{n}$), de forma similar al que passa amb el grup de simetria d'un polígon al pla.
Entre les excepcions hi ha alguns políedres esporàdics: entre ells, el tetràedre regular, el cub i l'octàedre regular.
# Proctàlgia

La proctàlgia o dolor anorectal és el símptoma de dolor a la zona de l'anus (dolor anal) i recte (dolor rectal). S'han documentat una sèrie de causes diferents.

## Diagnòstic diferencial
### Fissures anals

Una de les causes més freqüents de dolor rectal és una fissura anal. Implica un estrip al canal anal probablement a causa d'un trauma de la defecació i normalment es tracten eficaçment amb banys de seient, suavitzants de femta i analgèsics.

### Síndrome de l'elevador de l'anus i proctàlgia fugaç

Dues causes més freqüents de dolor anorectal funcional són la síndrome de l'elevador de l'anus i la proctàlgia fugaç. Es creu que aquestes dues condicions són causades per espasmes musculars del múscul elevador de l'anus o del múscul de l'esfínter anal, i poden solapar-se simptomàticament amb una tercera afecció menys freqüent anomenada coccigodínia que sol ser el resultat d'un trauma anterior de l'os còccix.

### Abscés anorectal

Un abscés anorectal és una infecció que forma una bossa de pus dins dels teixits al voltant de l'anus. Es tracta quirúrgicament mitjançant incisió i drenatge.

### Infeccions

Es poden produir infeccions bacterianes, víriques i protozous a la zona que envolta el recte. Aquestes poden ser el resultat d'una malaltia de transmissió sexual.

### Altres

Hemorroides o cos estrany a recte.

## Referències

* 1 2 «Differential Diagnosis for Rectal pain Rectalgia». Arxivat de l'original el 2009-12-13.
* 1 2 3 4 «Anorectal disorders». Emerg. Med. Clin. North Am., vol. 14, 4, 01-11-1996, pàg. 757–88. DOI: 10.1016/S0733-8627(05)70278-9. PMID: 8921768.
* ↑ Metcalf A «Anorectal disorders. Five common causes of pain, itching, and bleeding». Postgrad Med, vol. 98, 5, 01-11-1995, pàg. 81–4, 87–9, 92–4. DOI: 10.1080/00325481.1995.11946071. PMID: 7479460.
# Itua

Itua fou una tribu aramea de Mesopotàmia que hauria establert un estat al Zab Inferior al segle viii aC. Van arribar a la zona de les vall del Turnat en el regnat d'Adadnirari III (811-783 aC) però foren derrotats el 791 aC; obstinadament van reprendre la lluita el 783, 7782, 777 i 769 aC i finalment van poder entrar en territori assiri en temps d'Ashurnirari V (755-745 aC). No se'ls esmenta gaire després però sembla que en general van seguir la mateixa política que els estats arameus més al sud com Gambulu.

## Referències

* ↑ G. Maspero, History of Egypt, Chaldaea, Syria, Babylonia and Assyria
# Ernesto Ráez Mendiola

Ernesto Ráez Mendiola (Rímac, Lima: 20 de maig de 1936 a 11 de març de 2021) va ser un director de teatre, escriptor i educador peruà.

## Biografia

Va ser docent a la Universitat Nacional Major de Sant Marcos, la Pontifícia Universitat Catòlica de Perú, la Universitat Ricardo Palma ia l'Escola Nacional Superior d'Art Dramàtic (ENSAD). Com a actor, va estar vinculat a el grup Histrión. Així mateix, va ser director de l'Escola Nacional d'Art Dramàtic, president de l'Associació Nacional de Drama Teatre i Educació del Perú coordinador per a Amèrica Llatina i el Carib de la International Drama Theatre and Education Association (IDEA) i secretari general de les escoles de teatre de Sud-amèrica de la càtedra ETI-UNESCO.
En 2017 va publicar el llibre L'Art de l'Home. Reflexions d'un professor de teatre, editat per ENSAD, que tracta, entre altres temes, sobre la relació entre el teatre i l'educació.

## Reconeixements

* 2013. Premi tota una vida a les arts escèniques (Festival Internacional de Teatre Hispà de Miami).
* 2014. Personalitat meritòria de la cultura (Ministeri de Cultura).

## Referències

* ↑ LR, Redacción. «Adiós, Ernesto Ráez, hombre de teatro» (en castellà), 12-03-2021. [Consulta: 13 març 2021].
* ↑ Rincón, Maloka. «Ernesto Ráez Mendiola: "A pesar de la emergencia, el teatro seguirá siendo un acto humano vivo y directo"» (en espanyol europeu). [Consulta: 13 març 2021].
* ↑ Vallejo&co. «Dialogando con la memoria de un creador, sobre Mario Delgado por Ernesto Ráez» (en castellà), 27-10-2016. [Consulta: 13 març 2021].
* 1 2 «Conversatorio “Dialogar con las formas del mundo” en la UPAO». Universidad Privada Antenor Orrego, 23-05-2019. [Consulta: 11 març 2021].
* ↑ LR, Redacción. «Solicitan cama de hospitalización para profesor de actuación Ernesto Ráez» (en castellà), 20-01-2021. [Consulta: 13 març 2021].
* ↑ Gris, Redacción Lima. «El Arte del Hombre. Reflexiones de un profesor de teatro» (en castellà), 21-04-2017. [Consulta: 13 març 2021].
* ↑ «INFOARTES – “El teatro en el Perú” por el maestro Ernesto Ráez y Rebeca Ráez. Conferencias todos los jueves de julio en el C.C. Británico» (en espanyol europeu). [Consulta: 13 març 2021].
* ↑ «Ministerio de Cultura reconoció trayectoria de personalidades y asociaciones culturales en el Día Mundial del Teatro» (en castellà). [Consulta: 13 març 2021].

## Enllaços externs

* VIDEO: Ernesto Ráez Mendiola (Programa Presencia Cultural de TV Perú, emès el 9 de juny de 2018)
# Wherever I May Roam

«Wherever I May Roam» és el onzè senzill de la banda estatunidenca Metallica, el quart extret de l'àlbum d'estudi, Metallica, i el van llançar el 19 d'octubre de 1992.
Metallica acostuma interpretar la cançó molt sovint en els concerts, i també ho van fer amb la San Francisco Symphony Orchestra, dirigida per Michael Kamen, per incloure la cançó en l'àlbum S&M. El videoclip del senzill mostrava imatges de Metallica durant la gira Wherever We May Roam Tour, tan dalt de l'escenari com entre bastidors.
# Museo Pablo Casals

El Museo Pablo Casals es troba en el districte històric del Vell San Juan a San Juan de Puerto Rico. Està ubicat en una casa colonial de la Plaça de San José.
Està dedicat al violoncel·lista Pau Casals (1876-1973), el qual va viure els últims 17 anys de la seva vida en aquesta ciutat, on va acabar la seva obra mestra, El Pessebre. Consta de la biblioteca i la cintateca del músic, així com el seu piano, violoncel i objectes personals. El administra la Corporació de les Artes Musicales, que també gestiona el Festival Casals de Puerto Rico.
Des del 8 de maig de 2015 disposa d'una seu a la Casa Pilar Defilló, a Mayagüez, on va néixer la seva mare Pilar Defilló Amiguet.

## Referències

* ↑ «Inauguren a Puerto Rico casa-museu de la família del músic espanyol Pau Casals». La Vanguardia, 09-05-2015. [Consulta: 19 juny 2015].

## Enllaços externs

* Associació de Museos de Puerto Rico Arxivat 2012-08-03 a Wayback Machine.
* Corporació de las Artes Musicales Arxivat 2007-10-10 a Wayback Machine.